Ikt. szám: 809-10/2016.

**MARTONVÁSÁR VÁROS ÖNKORMÁNYZATA**

**KÉPVISELŐ-TESTÜLETÉNEK**

**GAZDASÁGI BIZOTTSÁGA**

**10. számú**

**JEGYZŐKÖNYV**

**Készült: a 2016. december 13. napján megtartott soron kívüli nyilvános**

**ülésről**

**Készült**: Martonvásár Város Önkormányzata Képviselő-testülete Gazdasági Bizottságának 2016.december 13. napján megtartott soron kívüli nyilvános üléséről

**Az ülés helyszíne**: Polgármesteri Hivatal Geróts terme

**Az ülés kezdési időpontja**: 18:00 óra

**Megjelentek**: Varga Ferenc elnök

 Nemes József bizottsági tag

 Szigeti Zoltán bizottsági tag

 Balikó Adrienn bizottsági tag

 Lipovics Tamás bizottsági tag

 Bártol Botond bizottsági tag

 Varga Szabolcs bizottsági tag

**Távolmaradását jelezte**: Dr. Gyulay Gyula bizottsági tag

 Kuna Ferenc elnökhelyettes, képviselő

**Az ülésen megjelentek**: Dr. Szabó Tibor polgármester

 Gucsek István alpolgármester

 Horváth Bálint alpolgármester

 Farkas Erzsébet képviselő

 Miklósné Pető Rita aljegyző

 Kovacsevicsné Dr. Bögi Viktória humán igazgató

 Bíró László gazdasági igazgató

 Kovács Lajos Attila főmérnök

 Buda Gabriella titkárságvezető

 Farkas Erzsébet HB bizottsági tag

 Dolinka Zsoltné HB bizottsági tag

 Stefkovits Ferencné HB bizottsági tag

 Tóth Andrásné HB bizottsági tag

**Varga Ferenc** megnyitja az ülést, megállapítja, hogy 7 fő bizottsági tag az ülésen megjelent, a bizottság határozatképes. Javaslatot tesz a jegyzőkönyvvezetőre Molnár Lívia személyében, majd megállapítja, hogy a Gazdasági Bizottság (továbbiakban: GB) egyhangúlag, 7 igen szavazattal az alábbi határozatot hozta:

**Martonvásár Város Önkormányzata Képviselő-testülete**

**Gazdasági Bizottságának**

**170/2016. (XII. 13.) határozata**

**a jegyzőkönyvvezetőről**

**Martonvásár Város Önkormányzata Képviselő-testületének Gazdasági Bizottsága a jegyzőkönyv vezetésére Molnár Lívia személyét fogadta el.**

**A határozat végrehajtásáért felelős: elnök**

**A határozat végrehajtásának határideje: azonnal**

**Varga Ferenc** javaslatot tesz a jegyzőkönyv hitelesítőre Varga Szabolcs személyében, majd megállapítja, hogy a GB egyhangúlag, 7 igen szavazattal az alábbi határozatot hozta:

**Martonvásár Város Önkormányzata Képviselő-testülete**

**Gazdasági Bizottságának**

**171/2016. (XII. 13.) határozata**

**a jegyzőkönyv hitelesítőről**

**Martonvásár Város Önkormányzata Képviselő-testületének Gazdasági Bizottsága a jegyzőkönyv hitelesítésére Varga Szabolcs személyét fogadta el.**

**A határozat végrehajtásáért felelős: elnök**

**A határozat végrehajtásának határideje: azonnal**

**Varga Ferenc** javaslat, észrevétel híján szavazásra teszi fel a kiküldött napirendet. Megállapítja, hogy a GB egyhangúlag, 7 igen szavazattal az alábbi határozatot hozta:

**Martonvásár Város Önkormányzata Képviselő-testülete**

**Gazdasági Bizottságának**

**172/2016. (XII. 13.) határozata**

**a napirendről**

1. **1. ET Javaslat a Szent László Völgye Többcélú Kistérségi Társulás társulási megállapodás módosításának elfogadására**
2. **2. ET Javaslat a személyes gondoskodást nyújtó szociális szolgáltatások és a bölcsődei ellátás térítési díjáról, valamint igénybevételük rendjéről szóló önkormányzati rendelet megalkotására**
3. **3. ET Javaslat közterület elnevezések felülvizsgálatára**
4. **4. ET Javaslat a közterületek elnevezésének és a házszámozás szabályainak megállapításáról szóló 15/2014. (X.1.) önkormányzati rendelet felülvizsgálatra**
5. **5. ET Javaslat pályázat benyújtására a külterületi helyi közutak fejlesztésére és a fenntartásukhoz kapcsolódó gépbeszerzésre témában kiírt felhívásra (VP6-7.2.1.-7.4.1.2-16)**
6. **6. ET Javaslat a Martonvásár Város Önkormányzatának Képviselő-testülete által adományozható elismerésekről szóló önkormányzati rendelet megalkotására**
7. **Egyebek**

**A határozat végrehajtásáért felelős: Elnök**

**A határozat végrehajtásának határideje: azonnal**

**1. napirendi pont**

**Javaslat a Szent László Völgye Többcélú Kistérségi Társulás társulási megállapodás módosításának elfogadására**

**Dr. Szabó Tibor** előterjesztőként ismerteti az előterjesztést, felsorolja azokat az okokat, amik szükségessé tették a megállapodás módosítását.

**Varga Ferenc** megállapítja, hogy további kérdés, hozzászólás nem hangzott el, a GB egyhangúlag, 7 igen szavazattal az alábbi határozatot hozta:

**Martonvásár Város Önkormányzata Képviselő-testülete**

**Gazdasági Bizottságának**

**173/2016. (XII. 13.) határozata**

**a Szent László Völgye Többcélú Kistérségi Társulás társulási megállapodás módosításának elfogadásáról**

**Martonvásár Város Önkormányzata Képviselő-testületének Gazdasági Bizottsága** a **Szent László Völgye Többcélú Kistérségi Társulás társulási megállapodás módosításának elfogadásáról szóló határozati javaslatot a Képviselő-testületnek elfogadásra javasolja.**

**A határozat végrehajtásáért felelős: elnök**

**A határozat végrehajtásának határideje: soron következő testületi ülés**

**2. napirendi pont**

**Javaslat a személyes gondoskodást nyújtó szociális szolgáltatások és a bölcsődei ellátás térítési díjáról, valamint igénybevételük rendjéről szóló önkormányzati rendelet megalkotására**

**Dr. Szabó Tibor** előterjesztőként ismerteti az előterjesztést, részletesen kifejt a házi segítségnyújtás finanszírozásával kapcsolatos változásokat, amely a struktúra átalakítását követeli, a javaslatban szereplő díjaknak megfelelően.

Ismerteti továbbá a GB-vel, hogy a Szent László Völgye Többcélú Kistérségi Társulás fenntartásában működtetni kívánt bölcsőde 3 csoportban 7-7 fővel fog működni, a Segítő Szolgálat épületének átalakítása ennek megfelelően elkezdődött. Az állami normatíva éves szinten 450.000 Ft/fő. Ercsi és Vál jelenleg nem csatlakozott bölcsődei ellátáshoz, a21 férőhelyből 7 felett – kvótaarányosan – Martonvásár rendelkezik. A megállapodás szerint amennyiben a szülő nem fizeti az ellátást, abban az esetben a lakóhelye szerinti tagönkormányzat áll helyt.

Fentieken túl felsorolja azt a két egyéb, Martonvásárt közvetlenül nem érintő módosítást, amelyek még a módosítás részét képezik.

**Horváth Bálint** érdeklődik, hogy jelenleg hány martonvásári gyermek veszi igénybe a napközi ellátást.

**Szabóné Pályi Judit** elmondja, hogy jelenleg 3 fő.

**Dr. Szabó Tibor** az önkormányzatok közötti kvóta átadás lehetőségét ismerteti.

**Varga Ferenc** érdeklődik, hogy ez meddig tart.

**Dr. Szabó Tibor** elmondása szerint addig, amíg a gyermek óvodába nem megy.

**Varga Ferenc** érdeklődik, hogy milyen számítások előzték meg a házi segítségnyújtás 947 Ft-os óránkénti díját?

**Kovacsevicsné dr. Bögi Viktória** elmondja, hogy a díj kiszámítása jogszabályban rögzített módon történt, amely számítás módja a Társulás Tanácsa előtt is ismertetésre került.

**Szabóné Pályi Judit** ismerteti a számítás módját, továbbá tapasztalata alapján úgy véli, hogy ez az összeg megfizethető lesz az ellátottak számára.

**Dr. Szabó Tibor** hozzáfűzi, hogy ez az összeg az eddigi tapasztalatok alapján tűnik megfelelőnek, a 2017. évben ez vélhetően változni fog, ami az összegek és a struktúra felülvizsgálatát igényli. A fajlagos költség vélhetően változni fog. A térítési díj rendelet évente kétszer módosítható, ha szükséges visszakerül mórosításra a Társulás Tanácsa elé.

**Varga Ferenc** megállapítja, hogy további kérdés, hozzászólás nem hangzott el, a GB egyhangúlag, 8 igen szavazattal az alábbi határozatot hozta:

**Martonvásár Város Önkormányzata Képviselő-testülete**

**Gazdasági Bizottságának**

**173/2016. (XI.29.) határozata**

**a személyes gondoskodást nyújtó szociális szolgáltatások és a bölcsődei ellátás térítési díjáról, valamint igénybevételük rendjéről szóló önkormányzati rendelet megalkotásáról**

**Martonvásár Város Önkormányzata Képviselő-testületének Gazdasági Bizottsága** a **személyes gondoskodást nyújtó szociális szolgáltatások és a bölcsődei ellátás térítési díjáról, valamint igénybevételük rendjéről szóló önkormányzati rendelet megalkotásáról szóló rendelet-tervezetet a Képviselő-testületnek elfogadásra javasolja.**

**A határozat végrehajtásáért felelős: elnök**

**A határozat végrehajtásának határideje: soron következő testületi ülés**

**3. napirendi pont**

**Javaslat közterület elnevezések felülvizsgálatára**

**Gucsek István** előterjesztőként ismerteti az előterjesztést, felhívja a figyelmet a végén található megjegyzésekre. Bizottság jött létre a közterületek elnevezésének felülvizsgálatra, munkájuk eredménye az 1., 2. és 3. mellékletekben találhatóak, amely belső egyezetésen, továbbá a helyben szokásos tájékoztatáson alapszik. A határozati javaslat 1. és 2. mellékletével kapcsolatban pontosításokat kér, valamint várja a kérdéseket.

Ezt követően hosszas és részletes vita bontakozik ki a közterülete elnevezésével és a rendelet-tervezetről, valamint a témával kapcsolatos társadalmi egyeztetés szükségességéről, amelynek eredményeképpen Gucsek István előterjesztő visszavonja az előterjesztését.

**Dr. Szabó Tibor** érdeklődik, hogy amennyiben a Képviselő-testület elfogadja az új rendeletet, lefolytatható-e a társadalmi egyeztetés?

**Miklósné Pető Rita** biztosítja arról, hogy az új rendelet 8. szakasza rögzíti ezt a folyamatot.

**Gucsek István** hozzáteszi, hogy a paragrafusokba foglaltak jelentik a kötelezettséget az egyeztetést illetően, de a bizottság más eszközökkel is élhet az egyeztetés érdekében.

**4. napirendi pont**

**Javaslat a közterületek elnevezésének és a házszámozás szabályainak megállapításáról szóló 15/2014. (X.1.) önkormányzati rendelet felülvizsgálatra**

**Dr. Szabó Tibor** ismerteti az előterjesztést, majd érdeklődik, hogy amennyiben a Képviselő-testület elfogadja az új rendeletet, lefolytatható-e a társadalmi egyeztetés?

**Miklósné Pető Rita** biztosítja arról, hogy az új rendelet 8. szakasza rögzíti ezt a folyamatot.

**Gucsek István** hozzáteszi, hogy a paragrafusokba foglaltak jelentik a kötelezettséget az egyeztetést illetően, de a bizottság más eszközökkel is élhet az egyeztetés érdekében.

**Varga Ferenc** megállapítja, hogy további kérdés, hozzászólás nem hangzott el, a GB 8 igen szavazattal, egyhangúlag az alábbi határozatot hozta:

**Martonvásár Város Önkormányzata Képviselő-testülete**

**Gazdasági Bizottságának**

**174/2016. (XII. 13.) határozata**

**a közterületek elnevezésének és a házszámozás szabályainak megállapításáról szóló 15/2014. (X.1.) önkormányzati rendelet felülvizsgálatra**

**Martonvásár Város Önkormányzata Képviselő-testületének Gazdasági Bizottsága a közterületek elnevezésének és a házszámozás szabályainak megállapításáról szóló 15/2014. (X.1.) önkormányzati rendelet felülvizsgálatra szóló határozati javaslatot a Képviselő-testületnek elfogadásra javasolja.**

**A határozat végrehajtásáért felelős: elnök**

**A határozat végrehajtásának határideje: soron következő testületi ülés**

**5. napirendi pont**

**Javaslat pályázat benyújtására a külterületi helyi közutak fejlesztésére és a fenntartásukhoz kapcsolódó gépbeszerzésre témában kiírt felhívásra (VP6-7.2.1.-7.4.1.2-16)**

**Horváth Bálint** előterjesztőkéntismerteti a napirendi pontot, elmondja, hogy útfelújításról és eszközbeszerzésről van szó.

**Molnár Balázs** beszámol az eszköz (traktor) beszerzésére érkezett ajánlatokról.

**Horváth Bálint** felhívja a figyelmet az eszközbeszerzés jelentőségére: 3 új gép beszerzése jelentené azt a kört, ami fontos fejlesztés lenne.

**Varga Szabolcs** érdeklődik, hogy ezek a gépek új utak építésére, vagy a meglévők karbantartására lennének alkalmasak, továbbá tudni szeretné, hogy milyen burkolatot kapnak majd az útfelújítás során az utak.

**Horváth Bálint** elmondása szerint karbantartásra alkalmasak. Tekintettel arra, hogy a meglévő utak karbantartásával is el van maradva az Önkormányzat, ezekkel az eszközökkel ezen a helyzeten lehetne javítani.

**Kovács Lajos Attila** ismerteti a GB-vel az útfelújítás és a beszerzendő traktor műszaki tartalmát. A gépesítés a tervek szerint kétszintű lesz: parkgondozásra alkalmas és középszintű kommunális gépek beszerzését tervezik.

**Varga Ferenc** érdeklődik, hogy a lengyel traktor mi alapján lett kiválasztva? Az alkatrészellátás és a szerviz háttér is nagyon fontos.

**Horváth Bálint** elmondja, hogy a gép a pályázat szerinti árajánlatokból az ár, az alkatrész ellátottság és a szervizhálózat figyelembevételével lett kiválasztva.

**Varga Ferenc** megállapítja, hogy a 3 árajánlatból egyet ki kell választani, és a pályázatot ezzel beadni, de ha nyer a pályázat, akkor nagyon körültekintően kell eljárni. Felhívja továbbá a figyelmet arra, hogy a pályázat 75%-os intenzitású, ez 31 millió Ft-os önerőt jelent.

**Molnár Balázs** elmondja, hogy más típusra is cserélhető a traktor.

**Varga Ferenc** megállapítja, hogy további kérdés, hozzászólás nem hangzott el, a GB 8 igen szavazattal, egyhangúlag az alábbi határozatot hozta:

**Martonvásár Város Önkormányzata Képviselő-testülete**

**Gazdasági Bizottságának**

**175/2016. (XII. 13.) határozata**

 **pályázat benyújtásáról a külterületi helyi közutak fejlesztésére és a fenntartásukhoz kapcsolódó gépbeszerzésre témában kiírt felhívásra (VP6-7.2.1.-7.4.1.2-16)**

**Martonvásár Város Önkormányzata Képviselő-testületének Gazdasági Bizottsága a külterületi helyi közutak fejlesztésére és a fenntartásukhoz kapcsolódó gépbeszerzésre témában kiírt felhívásra (VP6-7.2.1.-7.4.1.2-16) pályázat benyújtásáról szóló határozati javaslatot a Képviselő-testületnek elfogadásra javasolja.**

**A határozat végrehajtásáért felelős: elnök**

**A határozat végrehajtásának határideje: soron következő testületi ülés**

**6. napirendi pont**

**Javaslat a Martonvásár Város Önkormányzatának Képviselő-testülete által adományozható elismerésekről szóló önkormányzati rendelet megalkotására**

**Dr. Szabó Tibor**előterjesztőként ismerteti a napirendi pontot, elmondja, hogy a melléklet nincs csatolva, mivel a díjakhoz tartozó tárgyak közül egy nincsen kész.A rendelet így nem fogadható el, de kéri, hogy annak tartalmát vitassa meg a GB.

Kétféle díj adományozható a jövőben: a „Pro Urbe” és a „Martonvásárért” díj, a két díj egyenrangú. Az előterjesztésben szereplőkkel szemben javasolja, hogy pénzjutalom ne járjon a díjak mellé, ő személy szerint nem tartja méltónak. Javasolja továbbá, hogy több áldozati kitüntetés (pl. oktatással, ifjúsággal, kultúrával kapcsolatos tevékenységért. , valamint érdemes lenne az „Év vállalkozója” díjat is bevezetni, de ezt is pénzjutalom nélkül képzeli el.

**Bártol Botond** érdeklődik, hogy a díjak kizárják-e egymást? Ha valamelyiket megkapta már egy martonvásári polgár, később megkaphatja-e a másikat?

**Dr. Szabó Tibor** szerint nem, továbbá nem kell kiadni feltétlenül évente minden díjat, ez csupán egy lehetőség. Kéri, hogy a rendelet-tervezet 7. §-ában javítsák ki a hivatkozást 5. § 2.-ra.

**Nemes József** nagyon jónak tartja, hogy ennek a tervezetnek az elfogadásával olyanok is elérhetőek lesznek, akik eddig nem részesülhettek díjban, mivel esetleg csak egy speciális dologban nyújtottak kiemelkedőt.

**Dolinka Zsoltné** szerencsésnek találná, ha csoportok is díjazhatóak lennének a településen, településért kifejtett tevékenységükért.

**Varga Ferenc** megköszöni az észrevételeket.

**7. napirendi pont Egyebek**

**Módosító javaslat a martonvásári rendőrőrs beosztottjának jutalmazására**

**Dr. Szabó Tibor** előterjesztőkéntelmondja, hogy az rendőrök jutalmazásáról hozott korábbi döntésben felsorolt személyek közül 1 fő dr. Sági János rendőr-főkapitány úr tájékoztatása szerint méltatlanná vált a jutalmazásra. Rendőr-főkapitány úr tájékoztatásában javaslatot tettegy másik rendőrre. Javasolja a Képviselő-testületnek, hogy fentiekre tekintettel módosítsa a korábban hozott határozatát.

**Varga Ferenc** megállapította, hogy további kérdés, hozzászólás nem hangzott el, majd a GB 8 igen szavazattal, egyhangúlagaz alábbi határozatot hozta:

**Martonvásár Város Önkormányzata Képviselő-testülete**

**Gazdasági Bizottságának**

**176/2016. (XII. 13.) határozata**

**Martonvásár Város Önkormányzata Képviselő-testületének**

**172/2016. (X.11.) határozatának módosításáról**

**Martonvásár Város Önkormányzata Képviselő-testületének Gazdasági Bizottsága a Martonvásár Város Önkormányzata Képviselő-testületének 172/2016. (X.11.) határozatának módosításáról szóló határozati javaslatot a Képviselő-testületnek a határozati javaslat szerint elfogadásra javasolja.**

**A határozat végrehajtásáért felelős: elnök**

**A határozat végrehajtásának határideje: soron következő testületi ülés**

**7. napirendi pont Egyebek**

**A 39M Lövész Egyesület kérelme a támogatási szerződés módosítására**

**Pfiffer Zsuzsanna** előterjesztő ismerteti az előterjesztést: az egyesület ugyan nyert a korábbiakban benyújtott pályázaton, azonban az elnyert összeget 2017 elején utalják csak. Kérik ezért az elszámolási határidő meghosszabbítását.

**Varga Ferenc** megállapította, hogy további kérdés, hozzászólás nem hangzott el, majd a GB 8 igen szavazattal, egyhangúlagaz alábbi határozatot hozta:

**Martonvásár Város Önkormányzata Képviselő-testülete**

**Gazdasági Bizottságának**

**177/2016. (XII. 13.) határozata**

**a 39M Lövész Egyesület kérelmének elbírálásáról**

**és támogatási szerződés módosításáról**

**Martonvásár Város Önkormányzata Képviselő-testületének Gazdasági Bizottsága a 39M Lövész Egyesület kérelmének elbírálásáról és támogatási szerződés módosításáról szóló határozati javaslatot a Képviselő-testületnek elfogadásra javasolja.**

**A határozat végrehajtásáért felelős: elnök**

**A határozat végrehajtásának határideje: soron következő testületi ülés**

**Varga Ferenc** arra kéri aljegyző asszonyt, hogy az adókkal kapcsolatos kiemelt ellenőrzésről tájékoztassa a GB-t.

**Miklósné Pető Rita** elmondja, hogy ez egy kiemelt ellenőrzési projekt az adóellenőrzés terén, ilyen még nem volt, továbbá szakértő bevonására is először került sor.

**Varga Ferenc** érdeklődik arról, hogy az érintetteknek van-e lehetőségük a visszajelzésre?

**Miklósné Pető Rita** tájékoztatja, hogy a vizsgálat 4 évre visszamenőleg történt. Azoknál, akiknél volt elmaradás, egy részük örömmel vette, hogy rendezésre került ez a helyzet, mások az elvi észrevételeket is sérelmezték.

**Varga Szabolcs** érdeklődik, hogy mi alapján választották ki a vizsgálandók körét?

**Miklósé Pető Rita** elmondja, hogy szúrópróba szerűen. 38 vállalkozás került kiválasztásra.

**Dr. Szabó Tibor** szerint ennek kettős üzenete van: először is az önkormányzat fontosnak tartja az adózásra való odafigyelést, ennek érdekében szakértőket is bevon, továbbá az együtt gondolkodás is elindulhat, ezek a konzultációk közös tanulási folyamatot jelentenek.

**Nemes József** tudni szeretné, hogy voltak-e az Önkormányzat számára megszívlelendő megállapításai ennek a vizsgálatnak?

**Miklósné Pető Rita** elmondja, hogy kérték a partnereket, hogy jelezzék az Önkormányzat felé az igényeket, javaslataikat. Ezeket az észrevételeket, tapasztalatokat be fogják építeni az adózással kapcsolatos informálásba, ügyintézésbe.

**Varga Ferenc** megköszöni a beszámolót, megállapítja, hogy további kérdés, hozzászólás nem hangzott el, megköszöni az egész éves munkát, boldog karácsonyt kíván, majd 20.40-kor lezárja az ülést.

K.m.f.

………………………………. ………………………………………………

Varga Ferenc Varga Szabolcs, GB tag

 GB elnök jegyzőkönyv hitelesítő

Ellenőrizte: …………………….